Publication: Magyar Közlöny
Issue: MK-2011-127 (Year: 2011, Number: 127)
Era: contemporary
Section: 11/2009. (VII. 10.) HM rendelet (a továbbiakban: R4.) 1. § (1) bekezdése a következõ d) ponttal egészül ki:
Paragraph Index: 465

(3) A születési támogatás akkor folyósítható, ha a gyermek születését igazoló születési anyakönyvi kivonatot, illetve az örökbefogadásról szóló határozatot a honvéd tisztjelölt bemutatja, továbbá a gyermek saját háztartásban történõ eltartásáról nyilatkozik. 25/C. § (1) A honvéd tisztjelölt félévente – elõre kifizetendõ – az illetményalap 20%-ának megfelelõ összegû tanszertámogatásra jogosult. A jóváhagyott költségvetési elõirányzat keretei között az MH Ludovika Zászlóalj parancsnoka ezt az összeget 20%-kal – a nemzetvédelmi és katonai alap- és mesterképzési szakok követelményeire figyelemmel – felemelheti vagy csökkentheti.

Source: https://magyarkozlony.hu/hivatalos-lapok/e3b2948686556f6aca1b79deb76df2ab917d37ad/dokumentumok/611f1f58bdc90fbc0ed70617fe32dc35eacd5e3a/letoltes